**แผนการจัดการเรียนรู้บูรณาการ ชั้นประถมศึกษาปีที่ 3**

**หน่วยการเรียนรู้ที่ ๑ เรื่อง อากาศบนโลก เวลา 2 ชั่วโมง**

**วิชาคณิตศาสตร์ เรื่อง การวัดความยาว วิชาภาษาไทย เรื่อง อ่าน - เขียน คำคล้องจอง**

**วันอังคาร ที่ 7 พฤศจิกายน พ.ศ. 2566**

**ขั้นนำเข้าสู่บทเรียน**

1. ครูสนทนาร่วมกับนักเรียน เรื่องอากาศในวันนี้ว่าเป็นอย่างไรบ้าง
2. ทบทวนคำคล้องจอง เรื่องอากาศและท่าทางประกอบคำคล้องจอง เรื่อง อากาศ จากการเรียน ครั้งที่ผ่านมา

**ขั้นสอน**

**ขั้นสอน**

1. ให้นักเรียนฝึกอ่านคำคล้องจอง เรื่อง ฤดูกาล จากสื่อ You Tube

**คำคล้องจอง เรื่อง ฤดูกาล**

ฤดูกาลนั้นมีสามฤดู หนูหนูควรรู้ฤดูในไทย

หนึ่งฤดูร้อน เริ่มเดือนมีนา

แสงแดดสองจ้า เสื้อผ้าแห้งไว

สองฤดูฝน เปียกจนหนาวสั่น

ฝนตกทุกวัน เริ่มเดือนพฤษภา

สามฤดูหนาว ลมพัดโชยมา

เดือนพฤศจิกา ใส่เสื้อหนาวไว้

ทั้งสามฤดู เกิดขึ้นในไทย

เราต้องจำไว้ วนเวียนทั้งปี

1. นักเรียนทำท่าทางประกอบคำคล้องจอง เรื่อง ฤดูกาล
2. ครูนำบัตรคำคล้องจอง เรื่อง ฤดูกาล ให้นักเรียนทบทวนอีกครั้ง
3. นักเรียนคัดคำคล้องจอง เรื่อง ฤดูกาล ลงในสมุดและฝึกอ่าน
4. นักเรียนร่วมร้องเพลง หน่วยการวัดความยาว
5. ครูถามนักเรียนว่าหากครูต้องการวัดความยาวของสิ่งของ เช่น โต๊ะนักเรียน ว่ามีความกว้าง ความยาวและความสูงเท่าไร
6. เราจะทราบ ความยาว ความกว้าง และความสูงของโต๊ะนักเรียนได้อย่างไร (วัดความยาว)
7. ครูลองเอาไม้บรรทัด วัดความสูงของโต๊ะ พูดคุยถึงเรื่องการใช้เครื่องมือวัดความยาวที่เหมาะสม โดยครู จะใช้ไม้เมตรในการวัดความยาว ความกว้างและความสูงของโต๊ะนักเรียน นักเรียนคิดว่าเหมาะสมหรือไม่
8. ครูบอกลักษณะของไม้เมตร คือเครื่องวัดความยาวชนิดหนึ่ง มีขีดแสดงความยาวเป็นเซนติเมตร จะแบ่งออกเป็นช่องเท่า ๆ กัน แต่ละช่วงยาว 1 เซนติเมตร ขีดแสดงความยาว จะเริ่มจาก 0 เซนติเมตร ไปจนถึง 100 เซนติเมตร ไม้เมตรวัดความยาวได้สูงสุด 100 เซนติเมตรหรือ 1 เมตร
9. ครูสาธิตการวัดความยาว ความกว้าง ความสูงของโต๊ะนักเรียน แนะนำการเขียนหน่วยเมตร โดยใช้อักษร

ย่อ ม.

1. นักเรียนวัดความสูงและความกว้างของประตูห้องเรียนและตอบคำถามเพิ่มเติมกิจกรรมจาก

สื่อ PowerPoint

1. นักเรียนทำใบงาน เรื่อง การวัดและบอกความยาวของสิ่งต่างๆ เป็นเมตรและเซนติเมตร

**ขั้นสรุป**

การบอกความยาวของสิ่งต่างๆ อาจบอกเป็นเมตรและเซนติเมตร

**สื่อ/แหล่งเรียนรู้**

๑. สื่อ Youtube คำคล้องจอง เรื่อง ฤดูกาล [https://shorturl.asia/VFZWX](https://www.shorturl.asia/VFZWX)

2. สื่อ Youtube เพลง หน่วยการวัด [https://shorturl.asia/CQ7X6](https://www.shorturl.asia/CQ7X6)

3. ไม้เมตร

4. ใบงาน เรื่อง การวัดและบอกความยาวของสิ่งต่างๆ เป็นเมตรและเซนติเมตร